b'\n_START_ARTICLE_\nNathaniel Hawthorne\n_START_PARAGRAPH_\nNathaniel Hawthorne (4. hein\xc3\xa4kuuta 1804 \xe2\x80\x93 19. toukokuuta 1864) oli yhdys\xc2\xadvaltalainen kirjailija. H\xc3\xa4nell\xc3\xa4 oli merkitt\xc3\xa4v\xc3\xa4 rooli amerikkalaisen kirjallisuuden kehitt\xc3\xa4misess\xc3\xa4, kun h\xc3\xa4n kirjoitti tarinoita Pohjois-Amerikan siirtomaa-ajalta. Useimmat Hawthornen teokset sijoittuvat Uuteen Englantiin ja niihin sis\xc3\xa4ltyy moraalisia vertaus\xc2\xadkuvia. Tyylilt\xc3\xa4\xc3\xa4n h\xc3\xa4nen ty\xc3\xb6ns\xc3\xa4 ovat l\xc3\xa4hinn\xc3\xa4 romantiikkaa. _NEWLINE_Klassikkoteos Tulipunainen kirjain on tuotettu my\xc3\xb6s elokuvaksi useita kertoja. Tunnetuimman mykk\xc3\xa4\xc2\xadversion tausta\xc2\xadhahmona ja p\xc3\xa4\xc3\xa4henkil\xc3\xb6n\xc3\xa4 oli Lillian Gish. Vuoden 1995 versiossa esiintyiv\xc3\xa4t Demi Moore ja Gary Oldman._NEWLINE_Hawthorne eli vuonna 1841 Brook Farm -nimisess\xc3\xa4 transsendentalististen ajattelijoiden perustamassa yhteis\xc3\xb6ss\xc3\xa4, joka pohjautui muun muassa Charles Fourierin perhett\xc3\xa4 ja avioliittoa vastustaviin yhteis\xc3\xb6taloudellisiin oppeihin. Ep\xc3\xa4onnistunut ihanneyhteiskunnan kokeilu innoitti my\xc3\xb6hemmin Hawthornea kirjoittamaan teoksen Onnen laakso (1852).'